ལྷག་དོན་ཚད་མ་གྲུབ་པའི་ལེའུ།རང་དོན་ལེའུ།མངོན་སུམ་ལེའུ།གཞན་དོན་ལེའུ་བཅས་ལེའུ་བཞིའི་བདག་ཉིད་ཅན་གྱི་ཚད་མ་རྣམ་འགྲེལ་འདི་ཉིད་བསླབ་གཞིའི་གཙོ་བོར་འཛིན།དེ་ཡང་གྲྭ་ཚང་གི་རྟགས་རིགས་འཛིན་གྲྭ་ནས་སྐབས་བརྒྱད་པའི་འཛིན་གྲྭ་མན་གྱིས་གཞུང་འདིའི་ལེའུ་དང་པོ་ཆ་ཚང་དང༌།དབུ་མ་སེམས་བསྐྱེད་འཛིན་གྲྭ་ནས་དབུ་མ་བདག་འགོག་འཛིན་གྲྭ་མན་གྱིས་ལེའུ་གཉིས་པ་ཆ་ཚང་འགྲོ།དགེ་ལུགས་རྒྱུགས་སྤྲོད་དུ་འགྲོ་ངེས་ཤིག་ཡིན་ན་ལས་གཞན་སྒྲིག་འཛུགས་ཀྱི་ཐོག་ནས་གོང་གསལ་གྱི་ལེའུ་གསུམ་པ་དང་བཞི་པར་སློབ་སྦྱོང་བྱེད་སྲོལ་དར་མི་འདུག་ཀྱང༌།བསྡུས་གྲྭའི་འཛིན་གྲྭ་དང་རྟགས་རིགས་འཛིན་གྲྭའི་སྐབས་དགོངས་པ་རབ་གསལ་གྱི་ལེའུ་གསུམ་པ་དང་བཞི་པའི་གནད་བསྡུས་ཤིག་སློབ་ཁྲིད་བྱེད་སྲོལ་འདུག